༄༅།།རིན་ཆེན་རིལ་བུ་དྲིལ་སྐབས་ཀྱི་སྨོན་ལམ།
རིན་ཆེན་རིལ་བུ་བཏོང་[ གཏོང]ལུགས་ཀྱི་
དམར་ཁྲིད་དོན་དམ་འཇུག་[ མཛུབ]ཚུགས།
རིན་ཆེན་རིལ་བུའི་རབ་གནས་ཉམས་
བསོས་「 གསོས ] བཏོང་「 གཏོང]
ཚུལ་ལས་བྱང་ཁྱེར་བདེ་བ་
རྣམས་བཞུགས་སོ།།
ཟ་ཧོར་གྱི་བན་དེ་དང་དྷརྨ་ཀིརྟི།



༄༅ །།རིན་ཆེན་རིལ་བུ་དྲིལ་སྐབས་ཀྱི་སྨོན་ ་འམ་དང་གཏོང་ལུགས།
19
རྩོམ་པ་པོ་ངོ་སྤྲོད་མདོར་བསྡུས།
ཟ་ཧོར་གྱི་བན་དེ།
རིན་ཆེན་རིལ་བུ་དྲིལ་སྐབས་ཀྱི་སྨོན་ལམ་ཞེས་པའི་རྩོམ་པ་པོ་ཟ་ཧོར་གྱི་
བན་དེའམ་རྒྱལ་བ་ལྔ་པ་བློ་བཟང་རྒྱ་མཚོ་ནི་བོད་རབ་བྱུང་བཅུ་པའི་མེ་སྤྲུལ་ཏེ་
སྤྱི་ལོ་༡༦༡༧ལོར་ཡབ་བདུད་འདུལ་རབ་བརྟན་དང་ཡུམ་ཁྲི་ལྕམ་ཀུན་དགའ་
ལྷ་མཛེས་ཀྱི་སྲས་སུ་ལྷོ་ཀ་འཕྱོངས་རྒྱས་འཕྱིང་དབར་སྟག་རྩེ་རུ་
རྩེ་རུ་འཁྲུངས།
སྐུན་ཆུང་དུས་ནས་ཤེས་བརྩོན་ཆེ་ཞིང་བློ་རིག་ལྡན་པས་དགུང་ལོ་དགུ་
པར་པཎ་ཆེན་རིན་པོ་ཆེས་མཁན་པོ་དང་། ཁྲི་ཆེན་དཀོན་མཆོག་ཆོས་འཕེལ་
གྱིས་ལས་སློབ་མཛད་དེ་དགེ་ཚུལ་གྱི་བསླབ་སྡོམ་བཞེས། མཚན་ངག་དབང་བློ་
བཟང་རྒྱ་མཚོ་ཞེས་གསོལ་ཞིང་། དགེ་ལུགས་ཀྱི་དབང་ལུང་ཁྲིད་སོགས་མན་
ངག་མང་པོ་གསན། ཁྲི་ཆེན་དཀོན་མཆོག་ཆོས་འཕེལ་གྱི་དྲུང་ནས་གཞུང་
ཆེན་བཀའ་པོད་ལྔ་ཡི་སློབ་ཁྲིད་ཆ་ཚང་དང་། སྨོན་འགྲོ་འཇམ་དབྱངས་དབང་
རྒྱལ་རྡོ་རྗེའི་དྲུང་ནས་སྒྲ་རིག་པ་དང་སྙན་ངག ཁྱབ་བདག་དབང་ཕྱུག་རབ་
བརྟན་གྱི་དྲུང་ནས་ས་སྐྱའི་ཆོས་སྐོར། འཁོན་སྟོན་དཔལ་འབྱོར་ལྷུན་གྲུབ་ཀྱི་
དྲུང་ནས་གསང་སྔགས་རྙིང་མའི་ཆོས་སྐོར་སོགས་གསན་ཏེ་གྲུབ་མཐའ་རིས་
མེད་དང་། རིག་ གནས་ སྐོར་ ཡོངས་ སུ་ རྫོགས་ པ་ གསན་ བསམ་ མཛད།
དགུང་ལོ་ཉེར་གཉིས་པ་ས་སྟག་ལོར་ལྷ་སའི་གཙུག་ལག་ཁང་དུ་ཇོ་བོ་ཤཱཀྱ་མུ་
ནེའི་དྲུང་དུ་པཎ་ཆེན་རི་པོ་ཆེས་མཁན་པོ་དང་། དགའ་ལྡན་ཁྲི་ཆེན་དཀོན་
མཆོག་ཆོས་འཕེལ་གྱིས་ལས་སློབ་མཛད་དེ་གྲངས་ཚང་བའི་ དགེ་ འདུན་ གྱི་

20
༄༅ །།སྨན་སྦྱོར་ལག་ལེན་ཕྱོགས་བསྒྲིགས།
དབུས་སུ་དགེ་སློང་གི་སྡོམ་པ་བཞེས།
དགུང་ལོ་ཉེར་ལྔ་བཞེས་པ་བོད་ལྕགས་སྦྲུལ་ཏེ་སྤྱི་ལོ་༡༦༤༡ལོར་གོ་ཤྲི་
བསྟན་འཛིན་ཆོས་རྒྱལ་གྱིས་དབུས་སུ་གནས་པའི་གཙང་པ་རྒྱལ་པོའི་སྲིད་
གཞུང་གཏོར་ཕམ་བཏང་ནས་ཕྱི་ལོར་གཞིས་ཀ་རྩེར་གདན་དྲངས་ཐོག་དངོས་
འབུལ་རྒྱ་ཆེ་བ་དང་བཅས་བོད་ས་གནས་དགའ་ལྡན་ཕོ་བྲང་གི་སྲིད་དབང་
འཛུགས་པ་གནང་ཞིང་། ཐོག་མའི་སྡེ་སྲིད་དུ་ཕྱག་མཛོད་བསོད་ནམས་ཆོས་
འཕེལ་བསྐོ་གཞག་མཛད།
དགུང་ལོ་ཉེར་དགུ་པ་ཤིང་བྱ་སྟེ་སྤྱི་ལོ་༡༦༤༥ལོར་པོ་ཏ་ལའི་ཕོ་བྲང་
རྙིང་པའི་ཤུལ་སྔོན་ཡོད་ཀྱི་ཤར་ངོས་སུ་རྒྱ་བསྐྱེད་ཐོག་ཕོ་བྲང་དཀར་པོ་གསར་
བཞེངས་མཛད་པ་དང་། བཞུགས་ཡུལ་འབྲས་སྤུངས་ཕོ་བྲང་ནས་པོ་ཏ་ལར་
གནས་སྤོར་གནང་སྟེ་ཆོས་སྲིད་གཉིས་ཀའི་མཛད་སྒོ་གལ་ཆེན་ཁག་དེར་སྤེལ་
བ་གནང་།
ཉིད་ཀྱིས་བསོད་ནམས་ཆོས་འཕེལ་འདས་རྗེས་ལོ་ངོ་གསུམ་རིང་སྐུ་ངོ་
མས་སྲིད་དབང་བསྐྱངས། གཙོ་བོར་ཆོས་ཕྱོགས་ཀྱི་མཛད་སྒོ་འཆད་རྩོད་རྩོམ་
གསུམ་གྱི་ངང་དུ་བཞུགས་ཏེ་པོ་ཏ་ལ་དང་གཙུག་ལག་ཁང་ཡས་མས། མཐའ་
འདུལ་ཡང་འདུལ་གྱི་ལྷ་ཁང་། གདན་ས་སྒུམ་དང་། ཆོས་འཁོར་རྒྱལ་སོགས་
སྔར་ཡོད་རྣམས་ལ་ཉམས་གསོ་དང༌། མཆོད་རྒྱུན་གོང་འཕེལ་གཏོང་བ་གནང་
ཞིང་། དགོན་པ་ཁག་གཅིག་ལ་ཆོས་གཞིས་གསར་བསྩལ་ཐོག གཞན་ཁག་
གཅིག་ལ་ཕོགས་ཐེབས་སྦྱོར་འཇགས་མཛད། དགའ་ལྡན་ཕོ་བྲང་སྲིད་གཞུང་
ལངོ་ལོག་བྱེད་མཁན་གྱི་ཀརྨ་བཀའ་བརྒྱུད་པའི་དགོན་སྡེ་ཁག་གཅིག་ཕུད།
དེ་བྱིངས་བོན་པོ་ཚུད་པའི་བོད་ཀྱི་ཆོས་ལུགས་གྲུབ་མཐའ་ཁག་རིས་མེད་པའི་
སྒོ་ནས་སྐྱོང་བར་མཛད། དགོན་པ་གསར་འདེབས་ལ་དགེ་ལུགས་དགོན་པ་
བཅུ་དང་། རྙིང་མའི་དགོན་པ་གསུམ་སོགས་ཡོད། དཔེ་རྒྱུན་དཀོན་རི
¡་རིགས་

༄༅ །།རིན་ཆེན་རིལ་བུ་དྲིལ་སྐབས་ཀྱི་སྨོན་ལམ་དང་གཏོང་ལུགས།
21
དཔར་འདེབས་བྱེད་རྒྱུ་ཁྱབ་བརྡལ་གཏོང་ཆེད་འབྲས་སྤུངས་དགའ་ལྡན་ཕོ་
བྲང་གི་དཔར་ཁང་དང་།
རྩེ་པོ་ཏ་ལའི་ལྟག་སྒོའི་རྒྱབ་ཀྱི་དཔར་ཁང་བཅས་
གསར་འཛུགས་གནང༌།
ཁག་གི་
གསུང་རྩོམ་གྲས་ལ་རང་ཉིད་ཀྱི་རྣམ་ཐར་རང་རྩོམ་དང༌། རྩ་བའི་བླ་མ་
།་གི་རྣམ་ཐར། བོད་ཀྱི་རྒྱལ་རབས་ལོ་རྒྱུས། སྙན་ངག མཚན་ཉིད་རིག་
པ། ཁྲིམས་ཡིག གནས་དགོན་མང་པོའི་དཀར་ཆག ས་སྐྱའི་ཆོས་སྐོར་
སོགས་པོད་གྲངས་སུམ་ཅུ་ལྷག་ཙམ་ཡོད།
སྐུ་གཤེགས་ཁར་སྡེ་སྲིད་
་་སངས་རྒྱས་རྒྱ་མཚོར་སྐབས་དེའི་མན་ཆིང་
སྲིད་གཞུང་གི་གནས་བབས་དང་བྱེད་ཕྱོགས། སོག་པོ་ཕྱི་ནང་གི་མཐུན་སྒྲིལ་
དང་ཁ་འཐོར་གྱི་ཉེན་ཁ། གསར་དུ་བཙུགས་ནས་ཡུན་རིང་མ་སོང་བའི་
དགའ་ལྡན་ཕོ་བྲང་སྲིད་གཞུང་གི་ཉེན་ཁའི་གནས་ཚུལ་བཅས་རྒྱུ་མཚན་དང་
དགོས་པ་མང་པོ་གསུངས་པའི་མཇུག་བསྡོམས་སུ་སྐུ་གཤེགས་ནས་ལོ་ཁ་ཤས་
རིང་གསང་བ་ཤིན་ཏུ་བྱེད་དགོས་པ་བཅས་ཀྱི་བཀའ་སློབ་ནན་གྱིས་བསྩལ་ཏེ་
དགུང་ལོ་རེ་དྲུག་པ་རབ་བྱུང་བཅུ་གཅིག་པའི་ཆུ་ཁྱི་སྟེ་སྤྱི་ལོ་༡༦༨༢ལོར་སྐུ་མྱ་
ངན་ལས་འདས་སོ༎
དྷརྨ་7